b'\n_START_ARTICLE_\nSiunauskappeli\n_START_PARAGRAPH_\nSiunauskappeli on hautausmaan yhteydess\xc3\xa4 oleva rakennus, jossa j\xc3\xa4rjestet\xc3\xa4\xc3\xa4n vainajan ruumiinsiunaustilaisuus. Siunauskappelit alkoivat yleisty\xc3\xa4 kun hautausmaita perustettiin tilanpuutteen vuoksi kirkoista erillisille alueille. Kappeleista on usein j\xc3\xa4rjestetty suunnittelukilpailuja. Aikaisemmin ne noudattivat usein perinteist\xc3\xa4 tyyli\xc3\xa4, mutta 1950-luvulta alkaen tyyli on seurannut ajan yleisi\xc3\xa4 arkkitehtonisia suuntauksia.'